<https://pouke.org/forum/index.php?/topic/68834-daning-kruger-efekat-%E2%80%93-kada-ne-zna%C5%A1-koliko-ne-zna%C5%A1/#comment-2012522>
<http://schema.org/text>
"Šta je Daning-Kruger efekat\n \n\n\n\tDaning-Kruger efekat je psihološki fenomen koji podrazumeva da pojedinci sa manjkom znanja i veština imaju nerealno pozitivnu sliku o sopstvenim sposobnostima u odnosu na sposobnosti drugih ljudi. Ova iluzorna superiornost je oblik kognitivne pristrasnosti i često se naziva „dvostrukim prokletstvom“ jer pojedinci ne samo da nemaju sposobnosti za obavljanje nekog zadatka, već im nedostaje i sposobnost da prepoznaju sopstvenu nesposobnost, zbog čega se javljaju nerealna pozitivna uverenja o sebi.\n \n\n\n\tFenomen su otkrili i definisali socijalni psiholozi po kojima je ovaj efekat dobio ime. Oni su tvrdili da fenomen pogađa ne samo ljude koji imaju slabo razvijene veštine, odnosno manjak znanja, već i one sa dosta znanja i sposobnosti. U slučaju onih kojima veštine nedostaju, nerealno pozitivna slika o sebi je posledica mispercepcija njih samih. U slučaju onih koji imaju znanja, iluzija superiornosti posledica je mispercepcije drugih, te uverenja da u odnosu na njih više znaju i umeju.\n \n"
<https://pouke.org/forum/index.php?/topic/68834-daning-kruger-efekat-%E2%80%93-kada-ne-zna%C5%A1-koliko-ne-zna%C5%A1/>